Karen Zoid is binnekort terug op die kassie | SA-Radio.com
Carien Loubser, die reeks se vervaardiger en regisseur sê: “Daar is hoendervleis-oomblikke, daar is snaakse oomblikke en daar is diep oomblikke – alles saam verpak in ’n uurlange episode.”
Ouder gewoonte sal episodes afgesluit word met verwerkings van trefferliedjies en in Apple se iTunes-aanlynmusiekwinkel beskikbaar gestel word. Vorige seisoene se verwerkings het keer op keer iTunes se trefferlys gedomineer.
Karen is veral baie opgewonde oor die vyfde reeks se musiek. “Ek en die musiekvervaardiger van die RZA album, Theo Crous, is oortuig daarvan dat hierdie album, die beste nog is,” sê Karen.
“Mense wag met elke episode vir die liedjie aan die einde en dit is vir ons ’n hoogtepunt om die program só af te sluit.”
Kykers kan ook weer uitsien na skreeusnaakse insetsels met die Republiek van Zoid Afrika se geliefde panfluitsensasie, Marinda Senekal en haar maltrap familie.
Republiek van Zoid Afrika word vanaf 10 Mei op Donderdae om 20:30 op kykNET uitgesaai.
Loer hier na ’n voorskou:-
« Amanda Strydom in Konsert te Sasolburg
Sangeres Chanell van den Bergh is ‘twee tree’ nader aan haar droom »